Celta Vigo

Real Club Celta de Vigo on espanjalainen jalkapalloseura Vigon kaupungista, Galiciasta. Se perustettiin 28. maaliskuuta 1923 ja sen edustusjoukkue pelaa Espanjan korkeimmalla sarjatasolla Primera Divisiónissa, jonne se nousi kaudeksi 2012–2013. Seuran lempinimi on Celtiñas (). Peliasun paita on taivaansininen, shortsit valkoiset. Kotistadion on 31 800 katsojaa vetävä Balaídos.

 Historia 

Celta Vigo on ollut vakioesiintyjä Primera Divisiónissa, muttei ole koskaan voittanut liiga- tai cup-mestaruutta. Kaudella 1970–1971 Celta ei hävinnyt kertaakaan kotonaan ja sijoittui sarjassa kuudenneksi. 1990-luvun jälkipuoliskolla Celta nousi lähelle Espanjan jalkapallohierarkian kärkeä, esimerkiksi kaudella 2000–2001 seura ei ollut koko kauden aikana kertaakaan kuudetta sijaa alempana sarjataulukossa. Kaudella 2002–2003 Celta sijoittui neljänneksi ja pääsi Mestarien liigan karsintoihin, ja sitä kautta itse liigaan. Seuraavalla kaudella Mestarien liiga sujui upeasti, mutta kansallinen sarja sitäkin huonommin. Mestarien liigassa Celta nousi 16 parhaan joukkoon ennen putoamista Arsenalille – Primerassa Celta jäi lopulta toiseksi viimeiseksi ja putosi Segunda Divisióniin. Galicialaisjoukkue käytti kuitenkin heti ensimmäisen mahdollisuutensa nousta takaisin pääsarjaan, sijoittuen Segundassa toiseksi kaudella 2004–2005. Kauden 2006–2007 päätteeksi Celta putosi jälleen Segundaan jäätyään sarjassa kolmanneksi viimeiseksi.

 Pelaajat 

Tilanne 30. heinäkuuta 2025.

 Maalivahdit 1  Iván Villar 13  Ionuț Radu 25  Marc Vidal Puolustajat 2  Carl Starfelt  3  Óscar Mingueza 5  Sergio Carreira 15  Joseph Aidoo 17  Javi Rueda 20  Marcos Alonso 21  Mihailo Ristić 24  Carlos Domínguez   Manu Fernández Keskikenttäpelaajat 6  Ilaix Moriba 8  Fran Beltrán 11  Franco Cervi 14  Damián Rodríguez 19  Williot Swedberg 22  Hugo Sotelo Hyökkääjät 9  Ferran Jutglà 10  Iago Aspas (c) 18  Pablo Durán 23  Hugo Álvarez   Bryan Zaragoza

 Saavutukset 

 3 kertaa Espanjan cupin loppuottelussa (vuosina 1948, 1994 ja 2001)
 Kerran mukana Mestarien liigassa (2003–2004)
 6 kertaa mukana UEFA Cupissa
 Kerran mukana Intertoto Cupissa
 45 kautta Primera Divisiónissa

 Lähteet 

 Aiheesta muualla 

 Celta Vigon virallinen sivusto 

Luokka:Espanjalaiset jalkapalloseurat
Luokka:Pontevedran maakunta